recursal/SuperWikiNEXT-32B huggingface dataset:
**Охридски скобуст** - Chondrostoma ohridanus (скобал, бојник)припаѓа на фамилијата Cyprinidae.

Опис и распространетост
-----------------------

Охридскиот скобустот има долго цилиндрично тело, од страните благо сплескано, прекриено со густо насадени лушпи, кои се средно големи или мали. Горниот дел на телото е темен (зеленкастокафен), страните се посветли и скоро чисто сребренести, а стомакот е изразито сребрено бел. Грбната и опашната перка се сивоцрнкасти, другите перки имаат црвенкаста нијанса со сивкаст прелив. Одлика за скобустот е малата глава со нос, и устата, која е долна, во вид на рамна, попречна пукнатина. Долната усна е обложена со рскавица и е заострена. Внатрешната телесна опна, која ја обвиткува стомачната шуплина е со изразито црна боја. Охридскиот скобустот е ендемичен вид за Охрид - Дрим - Скадар екосистемот. Групиран е во помали и поголеми јата, особено кога мигрира поради мрестење.

Основни биолошки одлики
-----------------------

Единките на охридскиот скобустот полово созрева во втората или третата година од животот. Се мрести од март до јуни, нјачесто кон крајот на април и почетокот на мај. За мрестење бара помали поплитки делови од Езерото со чакалесто дно. За мрест навлегува и во поголемите водотеци кои се влеваат во Езерото. Фазата на мрестење е релативно кратка
и трае околу 10 до 15 дена. Во тој преиод се формираат поголеми јата. Плодноста на женката изнесува до 100 000 јајца, со пречник од 1,5 мм. до 3 мм. Охридскиот скобустот икрата ја полага на чакалесто дно. Максимална должина која ја достигнува скобустот од Охридското Езеро е до 50 см и маса околу 3 кг. но обично расте помалку од 25см. до 40 см. Личинките по ресорпцијата на жолтната кесичка, извесно време се хранат со
планктонски организми, но набрзо преминуваат на растителна храна. Возрасните единки на Охридскиот скобуст претежно се хранат со перифитон, алги, но и со детритус, а често се храни и со безрбетници (хиромонидни ларви, малучетинасти црви и полжави).

Значење
-------

Месото на Охридскиот скобуст не е многу ценето поради тоа што има доста ситни коски а во пролетно-летниот период се чувствува и мирис на трева или тиња. И покрај тоа скобустот е една од најатрактивните риби за риболов. Многу е внимателен, итар и плашлив па некои рекреативни риболовци го ловат исклучиво само него.

Надворешни врски
----------------

1. 1 2 3 4  Службен весник на Р.М. бр.145 2011 година
Во економијата, **куповна моќ** е количеството стоки и услуги кое парите — или поопшто, ликвидните средства — можат да го купат. Адам Смит забележал дека имањето на пари му дава на човек можност да „заповеда" со трудот на другите, и така, платежната моќ е донекаде моќ над луѓето, дотолку што тие се волни да ги разменат своите добра или труд за пари.

Доколку паричниот приход е постојано ист, но нивото на цени се покачува, тогаш куповната моќ на тој приход се намалува. Инфлацијата *не секогаш* подразбира намалување на куповната моќ на нечиј реален приход, бидејќи паричниот приход може да расте побрзо од инфлацијата.

За индексот на цени, вредноста во основната година обично се нормализира на вредност од 100 во основната година. Формулата за куповна вредност по единица пари, на пример евро, релативна на стандардниот индекс на цени *Ц* во дадена година е 1/(Ц/100). Така, по дефиниција куповната моќ на еврото се намалува како што нивото на цени расте.

Куповната моќ на денешните пари во износ од *C*, *t* години подоцна, може да се пресмета со формулата за сегашна вредност:

{\displaystyle C\_{t}=C(1+i)^{-t}\,={\frac {C}{(1+i)^{t}}}\,}
каде тука *i* е претпоставената годишна стапка на инфлација во иднината.

Поврзано
--------

* Паритет на куповна моќ
* Индекс на потрошувачки цени

|  |  |
| --- | --- |
| Stub icon | *Оваа статија од областа на економијата е никулец. Можете да помогнете со тоа што ќе ја проширите.** п
* р
* у
 |
**Лопањо** (италијански: Lopagno) - село и седиште на поранешната истоимена општина во кантонот Тичино, Швајцарија.

Во 2001 година општината била споена со другите, соседни општини Каџало, Ровередо, Сала Капријаска, Тесерете и Ваљо, со цел да се создаде нова и поголема општина Капријаска.

Историја
--------

Лопањо за првпат се споменува во 1335 година како *Лопањио.*

Лопањо, заедно со Каџало и Кампестро, создале градска заедница (*вичинанца*) уште од средниот век. Во 16 и 17 век имало неколку големи преселби од селото. Економијата на селото се засновала на земјоделство, трговија и градежни активности. Жителите на Лопањо биле меѓу водачите на народното востание против властите на Хелветската Република на 26 јануари 1802 година. Од 1952 година, во Лопањо е активен институтот „Дон Орионе" за грижа на ментално попречените лица.

Капелата „Св. Аполонија" датира од 16 век и е дел од парохијата Тесерете.

Во 2000 година околу три четвртини од работното население работело надвор од селото.

Местоположба
------------

Селото се наоѓа во долината Капријаска на влезот во Вал Кола и вклучува малите селски населби Треџа, Сомацо и Оџо.

Историја на население
---------------------

Историјата на населението е дадена во следниот графикон:

Наводи
------

1. ↑  Amtliches Gemeindeverzeichnis der Schweiz објавено од Швајцарската сојузна статистичка канцеларија (германски). Пристапено на 20 март 2021.
2. 1 2 3  „Lopagno" на германски, француски и италијански во „Историски речник на Швајцарија".

Надворешни врски
----------------

* „Лопањо" на германски, француски и италијански во „Историски речник на Швајцарија".
**Никола Гојко Вукадиновиќ** ( 1921
 во Скопје — 24 октомври 1944

 во Белград,) — македонски партизан, учесник во НОВ.

Животопис
---------

Произлегува од службеничко семејство. Основното училиште и гимназијата ги завршил во Скопје, а потоа се запишал како вонреден студент. По окупацијата на Македонија бил присилен да се засолни во Србија. Работел во Горњи Крупањ. Учествувал во големата борба за ослободување на Белград. Иако накривувал на едната нога уште од детство, тоа не му пречело да земе пушка в раце и да се бори на првата борбена линија против Германците. Никола Вукадиновиќ загинал во уличните борби за ослободувањето на Белград, на 24 октомври 1944 година.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 42. На `|first=` му недостасува `|last=` (help)
**Никола Недев Бутески** (28 ноември 1921 во Требеништа, Охридско — 16 април 1945 во Кајгана) македонски партизан, учесник во НОБ.

Животопис
---------

Никола Недев Бутески е роден на 28 ноември 1921 година во селото Требеништа. Се занимавал со земјоделство. Кон НОБ се приклучил доброволно на 16 јуни 1944 година. Како борец во Втората македонска ударна бригада загинува на Сремскиот фронт кај Кајгана, на 16 април 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Лангија** во старогрчката митологија била нимфа.

Митологија
----------

Била најада од изворот во градот Немеја на Аргос. Поистоветена е со нимфaта Немеја и најверојатно ќерка на речниот бого Асоп. Нејзиниот извор единствено не пресушил кога Дионис пратил суша на Аргос, но по волјата на боговите својот извор го чувала во тајност. Архемор и донел тажни вести, дека нимфата не била почитувана, но таа сеедно, ја почитувала волјата на боговите. Заслужената слава сепак добила како божество при воспоставување на немејските игри. Нејзините води го спасиле Аргос.

Биологија
---------

Латинското име на оваа личност (Langia) е назив за родот во рамките на групата пеперутки.

Наводи
------

1. ↑  -{theoi.com: Langia}-, Посетено на 10. 4. 2013.
2. ↑  Vessey 1973, стр. 170. sfn error: no target: CITEREFVessey1973 (help)
3. ↑  -{Encyclopedia of Life: Langia}-, Посетено на 10. 4. 2013.
**Никола Атанасов** (Просечен, Драмско, Егејска Македонија,  1939
 - Скопје, 4 декември 2013

) — македонски флејтист и професор по флејта познат во Македонија и Балканот. Бил именуван за легенда во музичката уметност.

Животопис
---------

Атанасов е роден во 1939 година во селото Просечен, Драмско, Егејска Македонија. Во 1964 година завршил Музичка академија во Љубљана, а како стипендист на италијанската влада една година престојувал на академијата „Санта Чечилија" во Рим. Тој бил прв флејтист во оперскиот оркестар на тогашен МНТ каде што останал до крајот на својот работен век.Бил постојан солист на Македонската филхармонија, на камерниот ансамбл за современа музика „Св. Софија", солист на камерниот оркестар на Радио Скопје. Атанасов има добиено многубројни стручни награди, државни признанија, „11 Октомври", „Св. Kлимент Охридски", „Златна лира" и други. Починал во Скопје по долгогодишно боледување на 4 декември 2013 година.

Наводи
------

1. ↑  „*Почина легендата на флејта Никола Атанасов*". Архивирано од изворникот на 2014-02-20. Посетено на 2013-12-05.
**Лопушник** е планина која е јужен огранок на планината Бистра. Географски, огранокот се дели на **Горни** и **Долни**. Целата месност е пониска од околните врвови на Бистра и е со густа букова шума. Највисока точка е врвот Стог со надморска височина од 1.754 метри.

Во македонската историја планината е позната по тоа што на овие падини во НОБ одредено време престојувал Главниот штаб на НОВ и ПОМ. Во редовите на партизаните на Лопушник бил и Кочо Рацин, кој тука и загинал. Тука се наоѓа и неговото прво почивалиште, каде секоја година традиционално се одбележува годишнината од неговата смрт.

Галерија
--------

* Споменик на Кочо Рацин на врвот СтогСпоменик на Кочо Рацин на врвот Стог
* Спомен плоча на Кочо Рацин на локацијата каде што бил застреланСпомен плоча на Кочо Рацин на локацијата каде што бил застрелан

Поврзано
--------

* Лопушник (река)
* Лопушник (растение)

Наводи
------

1. ↑  *Годишен зборник: Географски институт* (15 и 16. изд.). УКИМ Географски институт. 1966.
2. ↑  „Пред гробот на Рацин на Лопушник се поклонија стотици почитувачи на неговиот лик и дело". Лисица. Посетено на 2010-10-05.[*мртва врска*]

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Маркос Мешкос** (Грчкиː *Μάρκος Μέσκος*; Долно Граматиково, Воденско, 7 септември 1935

 - Солун, 1 јануари 2019

) — еден од најголемите повоени грчки поети и писатели. Македонец по потекло.

Животопис
---------

Мешкос е роден на 7 септември 1935 година во воденското село Долно Граматиково во семејство на Македонци. Според негови изјави, неговата мајка не го зборувала грчкиот јазик, туку само Македонски. Во родното место го завршил и средното училиште. Дипломирал на атинскиот Институт за технологија во школата Доксиади во Атина во 1968 година. Работел како графички дизајнер во неколку рекламни агенции и како издавачки уредник.

Во многу списанија соработувал со песни, студии и проза. Неговите песни се преведени во неколку европски земји. Од 1981 година живее во Солун. Беше почестен со поетската награда „Диабазо" во 1995 година за неговата поетска колекција „Честитки" и со наградата на фондацијата Костас и Хелен Небесно на Академијата во Атина во 2006 година за неговата поезија.

Мешкос е автор и на поетските книги „Пред смртта" (1958), „Мавровони" (1963), „Анонимни" (1971), „Коњи на хиподромот" (1973), „Приватните гробишта" (1977), „Духовите на слободата" (1979), „Цвеќиња во проколната змија" (1983), „Сенката на земјата" (1986), „Честитки", „Елеутери" (2005), „Единствениот и множина шепот" (2009), „Откупнината" (2012), „Песните на скалата Хад"(2018).

На парламентарните избори во септември 2015 година тој бил на 12тата позиција на листата кандидати на Сириза.

Политичките страдања од историјата, за разлика од чувството на слобода издлабени од сликите на природата во Втората светска војна и Граѓанската војна, го ставиле својот печат на поетското дело на Мешкос. 
Неговите песни се преведени во неколку европски земји, но не и во Македонија.
Починал во Солун на 1 јануари 2019 година по долгогодишна битка со ракот. Погребан е во родното село.

Наводи
------

1. ↑  Ευαγγέλου, Ανέστης (1981). *Ανάγνωση και γραφή*. Θεσσαλονίκη: Παρατηρητής.
2. ↑  „Μάρκος Μέσκος: «Τελικά δεν ηττηθήκαμε, αποτύχαμε», Της Γιώτας Μυρτσιώτη | Kathimerini". *www.kathimerini.gr*. Посетено на 2016-03-15.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 44712027
* LCCN: n82088174
* GND: 103226664
* SUDOC: 075728214

 |

 |
**Никола Паунов Божиноски** (1918 во Ново Село, Охридско — 31 јули 1943 во Карбуница, Кичевско) македонски партизан, учесник во НОБ.

Животопис
---------

Никола Паунов Божиноски е роден во селото Ново Село. Се занимавал со земјоделие. Активно работи за движењето од 1942 година. Доброволно пристапува кон Кичевско-мавровскиот партизански одред на 1 мај 1943 година. Во борбата против италијанските окупаторски војски кај Карбуница, загинува јна 31 јули 1943 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Куќа на Канчески** — стара куќа во градот Гостивар прогласена за културно наследство на Македонија.

Сместена е во западниот дел на градот, на ул. „Слободан Пепоски" бр. 1. Куќата е повлечена од улицата, со голем двор и оградена со големи станбени згради од понова градба. Има правоаголна основа и се состои од сутерен, прв кат, втор кат и мансарда, завршена од керамиден покрив на четири води. Сутеренот е од камен, двата ката се изградени од тули, а мансардата е бондручна. На влезот има симетрично поставени бетонски столбови со трем. кои продолжуваат и на парапетниот балкон на горниот кат и досегаат до мансардата. Над балконот е издадениот дел на мансардата, а над него на нивото на покривот стои полукуружен украсен завршеток со годината на изградба „1930" и монограм. Предната фасада има хармоничен ритам на отворите. Околу прозорците на првите два ката има украсни елементи.

Поврзано
--------

* Културно наследство на Македонија во Општина Гостивар

Наводи
------

1. ↑  *Список на заштитени добра. Состојба до 31.12.2012*. Скопје: Управа за заштита на културното наследство.
2. ↑  „Куќа на Канчески". Управа за заштита на културното наследство. Архивирано од изворникот на 2016-03-20. Посетено на 23 септември 2017.

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Гостивар |
| --- |
|  |
|  | Спомен-костурница (Гостивар)  •  Куќа на ул. „Кочо Зази" бр. 85 (Гостивар)  •  Куќа на ул. „Иво Рибар Лола" бр. 80 (Гостивар)  •  Бегова куќа (Гостивар)  •  Куќа на Канчески (Гостивар)  •  Саат-кула (Гостивар)  •  Археолошко наоѓалиште „Кале" (Равен)  •  Стара џамија (Равен)  •  Стара џамија (Симница) |  |

 |
**„Македоно-одрински преглед. Revue Macédo-Adrianopolitaine"** — македонски весник во Бугарија, легален орган на Внатрешната македонско-одринска револуционерна организација, излегувал во преиодт меѓу во 1905 - 1907 година под редакцијата на Никола Наумов. Списанието излегувало секоја недела и се издавало на бугарски и француски јазик. Првично го носело името **Македонски преглед**, а од број № 13 - Македонско-одрински преглед. Меѓу соработниците му се Иван Георгов, Љубомир Милетиќ, Васил Пасков, Ѓорче Петров, Симеон Радев, Христо Силјанов, Данаил Крапчев и други. Илустрирано е од Александар Божинов.

Извори
------

1. ↑  Куманов, Милен. „Македония. Кратък исторически справочник", София, 1993.
2. ↑  Енциклопедия „Пирински край", Том 1, Благоевград, 1995, стр. 538-39.

|  |  |  |  |  |  |
| --- | --- | --- | --- | --- | --- |
| 

| * п
* р
* у
Весници на Македонската револуционерна организација |
| --- |
|  |
| Весници | „Бунтовник" •  Право •  Дело  •  На оружје  •  Автономија (1898 - 1902) •  Слобода или смрт  •  Автономија (1903)  •  Револуционерен лист  • Македонско-одрински преглед  •  Илинден  •  Револуција •  Единство •  |  |

 |
**Падишах**, понекогаш изречено како **Падешах** или **Падшах** (персиски: پادشاه, османски турски: پادشاه, турски: *padişah*, во превод „господар, крал) — суперлативска титула со персиско потекло, составена од персискиот збор *pād* „господар" (или *pati* од староперсиски) и широко распространетото *shāh* „крал". Титулата била користена од неколку монарси кои се сметале дека го поседуваат највисокиот монархистички ранг, приближно еднаков на античкиот персиски поим „*Велики*" или „*Голем крал*", а подоцна усвоен од пост-ахеменидските и христијанските цареви.

Претходник на титулата „*падишах*" е персиската титула „шахиншах", што значи „*крал на кралевите".* Постои широко распространето верување кај сунитските муслимани дека само Алах може да се нарече крал на кралевите, поради што во сунитските монархии владетелот se нарекува Падишах од неговиот колега.

Титулата „падишах" била користена владетелите на повеќе држави во Евроазија, имено во Отоманското Царство (15-20 век), Дуранското Царство (1747 - 1823) со центарот на Авганистан, Мугалското Царство (1526 - 1858) и Авганистан (1926 - 1973). Последниот владетел што ја носел титулата падишах бил авганистанскиот монарх Захир-шах (1914-2007). Меѓу Европејците, титулата падишах е аналогна за цар.

Наводи
------

1. ↑  Etymonline.com, s.v. "pasha" Архивирано на {{{2}}}..

Надворешни врски
----------------

* RoyalArk — Select present country, then choose dynasty from its menu
* WorldStatesmen idem; more cases but less thorough
* Bartbleby.com Dictionary & Etymology
**Кристофер Пол Илич** (англиски: *Christopher Paul Ilitch*, р. 2 јуни 1965

 година во Детроит, Мичиген, САД) е македонско-американски стопанственик. Тој е претседател и главен извршен директор на Илич Холдингз, приватна фирма со пријавени приходи од преку 2 милијарди американски долари. Преку Илич Холдингз, Илич е сопственик на Детроитските Ред Вингз во Националната хокеарска лига и Детроитските Тајгерс во Главната бејзбол лига. Тој дојде на чело на компанијата по смртта на неговиот татко, Мајк Илич, во 2017 година.

Наводи
------

1. ↑  „Christopher Ilitch Bio". *Ilitch Holdings, Inc*. Посетено на 2020-07-10.
**Лопушник** е село сместено во општина Петровац на Млави во Србија .

Опис
----

Компактна рурална населба на (155 метри) бреговите на реката Крушевица (се поврзува со Љути поток и се влева во Чокордин, левата притока на Млава) и од страните на ридовите Љубановац, Јастребица и Козјак, 7 километри западно од Петровац. на Млави. Површината на атаррот е 746 ha. Во околината и селото има неколку извори: Топлик, Бучина, Крајац, Врело, Славинац, Процепак, Дубље, Панин и Стублине.

Населението е српско (слави Св. Стефан, Св. Никола, Ѓурѓиќ, Св. Аранѓела, Св. Лука итн.; заветите на Троица и Мандалина), по потекло од Косово, од Тимок, Стиг и др.

Наводи
------

1. ↑  Institut national d'études démographique (INED) Архивирано на 2 јули 2014 г.

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |
**Марко Верати** (роден на 5 ноември 1992 во Пескара) — италијански фудбалер, играч од средниот ред на Париз Сен Жермен и на италијанската репрезентација.

Клупска кариера
---------------

Верати е технички надарен плејмејкер со фантастични пасови. Тој се развива во младинскиот тим на Пескара, a неговото деби за првиот тим го има во сезоната 2008-2009 на возраст од 16 години. Во сезоната 2009-10 тој започнува да се појавува редовно во првиот тим на Пескара, и од тогаш тој станува клучен играч во првиот тим.

Тој постигна значајна медиумската експонираност во текот на сезоната 2011-12, кога новиот тренер Зденек Земан решил да го врати поназад и да му даде улога на дефанзивен плејмејкер. Верати веднаш стана клучна фигура на неговиот тим и е еден од најзаслужните (заедно со напаѓачите кој реализираа многу погодоци) што Пескара по пауза од дваесет години се врати во Серија А. Поради својата успешна сезона на новата позиција, Верати е често споредуван со Андреја Пирло, еден од најдобрите дефанзивно поставени плејмејкер и омилениот играч на Марко Верати.

Репрезентативна кариера
-----------------------

Тој го направи своето деби во Италијанската репрезентација до 21-на година на 28 февруари 2012 година, кога бил стартер во пријателски натпревар против Франција. 
Она 15 август 2012 година, Верати го имал своето деби за сениорската репрезентација на Италија во пријателскиот натпревар против Англија одигран во Берн. Тој подоцна го направил својот прв натпреварувачки настап во квалификациите за Светското првенство во фудбал 2014 (УЕФА), што се појавил како замена за Емануеле Џакерини во резултат од 2:2 против Бугарија на 7 септември.

На 6 февруари 2013 година, Верати го постигнал својат прв меѓународен погодок во пријателскиот натпревар против Холандија, во 91-минута со што го изедначил резултатот на 1-1.
.

Наводи
------

1. ↑  „Netherlands vs Italy: Report". 6 February 2013. Посетено на 18 June 2013.

Надворешни врски
----------------

* Марко Верати на soccerway
* Марко Верати на TuttoCalciatori

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  СП 2014 |
| --- |
|  |
| 
* 1 Буфон
* 2 Де Шиљо
* 3 Кјелини
* 4 Дармијан
* 5 Тијаго Мота
* 6 Кандрева
* 7 Абате
* 8 Маркизио
* 9 Балотели
* 10 Касано
* 11 Черчи
* 12 Сиригу
* 13 Перин
* 14 Аквилани
* 15 Барцаљи
* 16 Де Роси
* 17 Имобиле
* 18 Пароло
* 19 Лео Бонучи
* 20 Палета
* 21 Пирло
* 22 Инсиње
* 23 Верати
* Селектор: Прандели

 | Италија |

 |
**Кристофер Клим** е американски писател.

Книжевниот живот
----------------

Роберт Говер ја споредил работата на Клим со Џон Стајнбек. Од 2003 година до 2015 година, Клим бил главен уредник за враќање на делата на  Ерик Хофер во печатење. Клим, исто така, бил уредник во вторато  враќање на работа на Роберт Говер во печати и уредување на неговото крајно трио од книги.

Библиографија
-------------

* „Исус живее во Трентон" (*Jesus Lives in Trenton*, 2002)
* „Се гори" (*Everything Burns*, 2003)
* „Зимски круг" (*The Winners Circle*, 2006)
* „Идиот!" (*Idiot!*, 2009)
* „Вистински надреализам: раскази" (*True Surrealism: Stories*, 2011)

Наводи
------

1. ↑
2. ↑
3. ↑
**Лилјана Петровиќ** (српски: *Љиљана Петровић*) — музички менаџер на Тоше Проески.

Таа се грижеше за неговата кариера по запирањето на соработката на Тоше со продукциската куќа Авалон. Ставајќи го под закрила на нејзината куќа *Final Cut Production*, Петровиќ успеала да го доведе Тоше до брилијантна балканска кариера. Подоцна Тоше премина во *Award Entertainment*, со оглед на фактот дека *Final Cut* отиде под стечај. Петровиќ беше сопатник на Тоше во кобната сообраќајна несреќа што се случи на 16 октомври 2007 година, но помина со полесни телесни повреди. По несреќата, во Македонија беше изложена на жестоки и контроверзни напади од медиумите во врска со начинот на водењето на кариерата на Тоше Проески. Петровиќ сѐ уште живее во Скопје и редовно се појавува на манифестациите кои се одржуваат во чест на Тоше Проески.

  


|  |  |
| --- | --- |
| Знаме на СрбијаБиографска икона | *Оваа биографска статија за личност од Србија е никулец. Можете да помогнете со тоа што ќе ја проширите.** п
* р
* у
 |
**Маркус Нејтн Бент** (роден на 19 мај 1978 година) — поранешен англиски фудбалер, напаѓач.

Тој е поранешен репрезентативец на Англија во селекцијата под 21 година и во својата кариера играл за четиринаесет различни клубови, во кој одиграл 569 натпревари и постигнал 113 гола во процесот.

Кариера
-------

Бент ја започнал својата кариера во Брентфорд во 1995 година, пред да потпише со Кристал Палас во 1998 година. Следната година тој му се приклучил на Шефилд Јунајтед преку Порт Вејл. Во 2000 година направил трансфер во Блекбурн Роверс, каде што добил можност да го почувствува вкусот на Премиер лигата, пред да се пресели во Ипсвич Таун во 2001 година. Тој поминал во сезоната 2003-04 период на заем во Лестер Сити, пред тој да биде купен од страна на Евертон во 2004 година. Две години подоцна тој бил продаден на Чарлтон. Од таму сезоната 2007-08 ја поминал на позајмица во Виган Атлетик, пред да се пресели во Бирмингем Сити во 2008 година. Тој поминал три години со Бирмингем, за време на кој бил позајмуван и во Мидлзборо, Квинс Парк Ренџерс, Вулверхемптон и Шефилд Јунајтед. По напуштањето на клубот тој поминал шест месеци во Индонезија во тимот на Митра Кукар.

Надворешни врски
----------------

Профил на Маркус Бент на soccerway
**Марко Крале и Арапот** (српски: *Марко Краљевиһ и Арапин*) - српска епска (јуначка) песна. Песната прв ја запишал Вук Караџиќ, кој ја слушнал од ајдукот Тешан Подруговиќ.

Содржина
--------

Арапот гради кула крај морето, а потоа бара од царот да му ја даде ќерката за жена. Царот испраќа воини против Арапот, но тој ги убива сите. Потоа, Арапот оди во Истанбул и на градот му наметнува давачки во текот на три месеци. Најпосле, тој оди во царскиот дворец и го принудува царот да закажат свадба. Додека Арапот прибира сватови, царицата сонува дека во Прилеп има јунак која ќе го победи Арапот. Царот му праќа писма на Крале Марко, нудејќи му големо богатство, но тој го одбива царот со зборовите дека Арапот е поголем јунак. Меѓутоа, откако царската ќерка му праќа писмо, ветувајќи му големи погодности, Марко заминува во Истанбул каде се сместува во Новиот ан. Една вечар, во близината на градот, тој ја среќава царската ќерка која му ја кажува својата мака, а Марко ѝ ветува дека ќе ја спаси. Арапот пристигнува во Истанбул со 500 сватови и ја зема царската ќерка. Тогаш, Марко ги напаѓа сватовите, а потоа започнува борба со Арапот. Тие се борат четири часа, а Арапот бега во чаршијата, но Марко успева да го убие во последен миг. Потоа, тој ја враќа царската ќерка, а на царот му ја дава главата на Арапот. Царот му дава богати подароци и Марко се враќа дома.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 488.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 190-201.
Степен на мраз на Арктикот од 1979 до 2021 годинаАрктички морски мраз „волумен" од 1979 до 2021 година
**Падот на морскиот мраз на Арктикот** се случува во последните децении од морскиот мраз во Северноледениот Океан што се топи побрзо отколку што се замрзнува во зима. IPCC, во четвртиот извештај за проценка, навел дека радиоактивното принудување на стакленички гасови е претежно одговорно за падот на опсегот на мразот на Арктикот. Студија од 2007 година утврдила дека падот е „побрз отколку што е предвиден" со симулации на модели. Студија од 2011 година сугерирала дека може да се помири со внатрешна варијабилност што го подобрува опаѓањето на морскиот мраз на стаклена градина во последните неколку децении. Студија од 2012 година, со понова група на симулации, исто така, предвидела стапки на повлекување кои биле нешто помалку од оние што биле реално забележани.

Наводи
------


1. ↑  Stroeve, J.; Holland, M. M.; Meier, W.; Scambos, T.; Serreze, M. (2007). „Arctic sea ice decline: Faster than forecast". *Geophysical Research Letters*. **34** (9): L09501. Bibcode:2007GeoRL..3409501S. doi:10.1029/2007GL029703.
2. ↑  Jennifer E. Kay; Marika M. Holland; Alexandra Jahn (August 22, 2011). „Inter-annual to multi-decadal Arctic sea ice extent trends in a warming world". *Geophysical Research Letters*. **38** (15): L15708. Bibcode:2011GeoRL..3815708K. doi:10.1029/2011GL048008.
3. ↑  Julienne C. Stroeve; Vladimir Kattsov; Andrew Barrett; Mark Serreze; Tatiana Pavlova; Marika Holland; Walter N. Meier (2012). „Trends in Arctic sea ice extent from CMIP5, CMIP3, and observations". *Geophysical Research Letters*. **39** (16): L16502. Bibcode:2012GeoRL..3916502S. doi:10.1029/2012GL052676.
**Лондонскиот пантеон** (англиски: *Pantheon in London*) е поранешен објект кој се наоѓал на јужната страна од Оксфорд Стрит, Лондон, Англија. Објектот бил изграден од страна на архитектот Џејмс Вајат, и отворен во 1772 година. 

Главната ротонда била една од најголемите во Англија. Централната купола во голема мера наликувала на пантеонот во Рим. Во овој објект се одржувале голем број на културни манифестации, за да подоцна истиот тој објект биде претворен во театар. 

Пред да биде објектот срушен, во 1937 година, оваа градба служела како базар на кој се тргувало со вино. Денеска, на ова место се наоѓа регионот Маркс Спенсер.

Архитектура од 18 век
**Лузер-фест** — македонски музички фестивал што се одржува во Скопје. На фестивалот учествуваат млади групи кои сè уште немаат официјално издание. Во минатото фестивалот се викал Винер фест, а преименувањето се случило во 2007 година како последица на статистиката дека најголем дел од бендовите - победници на претходните изданија се распаднале.

Меѓу групите коишто низ годините настапиле на овој фестивал можат да се издвојат Лоши Деца, Storm, Верка, Визија, ТВ Рејџ, Боргот, ФИСТ, Ска Рингишпил, Новиот Почеток, Hardfaced, Синиак, Conquering lion и многу други.

Лузер фест 2014
---------------

По пауза од неколку години, во 2014 повторно се одржал фестивалот „Лузер-фест", во просториите на Младинскиот културен центар во Скопје, а во организација на продукциската куќа „Пасворд".

На фестивалот, на две сцени, настапиле следниве групи:

* Амбер вирга
* Кортекс
* Катинг еџ (Cutting Edge)
* Колт
* Проблем солвд (Problem Solved)
* Проџект 2501 (Project 2501)
* Скопје кру (Skopje Crew)
* Протагонист
* Аутор
* ТВ рејџ (TV Rage).

Нјадобрите групи биле избрани врз основа на гласовите на публиката и на жири комисијата во состав: Петар Младеновски од групата „Суперхикс", Васко Атанасоски од групата „Бернајс пропаганда", музичкиот новинар Тошо Филиповски и Енис Хаџиќ од групата „Ласт експедишн".

Наводи
------

1. 1 2  „Рокерска жири комисија и публиката ќе одлучуваат на Лузер-фест", *Дневник*, број 5629, година XVIII, петок, 28 ноември 2014, стр. 25.
**Марко Винициј** (околу 5 година п.н.е. - 46 година наша ера) бил римски конзул и сопруг на Јулија Ливила, зет за внуката на царот Тибериј. Бил син и внук на двајца конзули, Публиј Винициј (конзул во 2 година наша ера) и Марко Винициј (конзул во 19 година п.н.е.).

Винициј бил вклучен во атентатот врз царот Калигула и некое време, се обидел и самиот да седне на престолот.

Откако Клавдиј станал император, Винициј го придружувал во освојувањето на Британија во 43 година од нашата ера, и бил награден со *„орнамента триумфали"* (латински ornamenta triumphali). Во 45 година, награден е со посебно одликување - второ конзулство. Но, канцеларијата ја имал само од 1 јануари до 1 март.

Други извори
------------

* Syme, Ronald (1939). *The Roman Revolution.* Oxford: Clarendon Press.
* Vogel-Weidemann, Ursula (1982). *Die Statthalter von Africa und Asia in den Jahren 14-68 n. Chr.: Eine Untersuchung zum Verhältnis Princeps und Senat.* Bonn: Habelt.

Во уметноста
------------

* Главниот лик од романот Кво вадис на Хенрих Шенкевич, со истото име Марко Винициј, е измислен син на историскиот Марко Винициј.

Рефренци
--------

1. ↑  Vogel-Weidemann, *Statthalter* 313; Syme, *Roman Revolution* 499
2. ↑  Josephus *ant. Iud.* 19, 102. 251
**Маргарет I** (дански: *Margrete Valdemarsdatter*), (15 март 1353

, Фленсбург - 28 октомври 1412

, Фленсбург) — кралица која ја основала Калмарската Унија во која биле обединети кралствата на Данска, Норвешка и Шведска, опфаќајќи ја Скандинавија повеќе од еден век. Маргарет била позната како мудар, енергичен и способен водач, кој управувал со „далековидост и претпазливост",  со што го добила прекарот „Семирамида на Северот". Подбивно била нарекувана „Крал Брихелс", еден од неколкуте погрдни прекари измислени од нејзиниот соперник Алберт од Мекленбург  но исто така била позната меѓу нејзините поданици како „Лејди кралот", овој прекар станал широко користен во препознавање на нејзините можности.    Кнут Герсет ја нарекува „прва голема владејачка кралица во европската историја".

Алегорија за основањето на Калмарската Унија: кралицата Маргарет го крунисала Ерик од Померанија за крал на Норвешка, како што е прикажано на витраж во палатата Пена, Португалија
Печат на Маргарет, познато дека се употребувал во периодот 1381–1409

Наводи
------

1. ↑  Jacobsen. sfn error: no target: CITEREFJacobsen (help)
2. ↑  Earenfight, Theresa (2013). *Queenship in Medieval Europe*. Palgrave Macmillan. стр. 238. ISBN 9781137303929.[*мртва врска*]
3. 1 2  Derry 2000. sfn error: no target: CITEREFDerry2000 (help)
4. ↑  Magill 2012. sfn error: no target: CITEREFMagill2012 (help)
5. ↑  Margareta Skantze in *Drottning Margaretas historia* ISBN 978-91-978681-1-2 p.202
6. ↑  Goodrich, Samuel Griswold (1852). *The Second Book of History: Including the Modern History of Europe, Africa, and Asia ... : Designed as a Sequel to the First Book of History*. Jenks, Hickling & Swan. стр. 154.
7. ↑  Williamson, David (1988). *Debrett's Kings and Queens of Europe*. Salem House. стр. 106. ISBN 9780881623642.
8. ↑  White 2010. sfn error: no target: CITEREFWhite2010 (help)
9. ↑  Hooper Gottlieb, Agnes (1998). *1,000 years, 1,000 people: ranking the men and women who shaped the millennium*. Kodansha International. стр. 221. ISBN 9781568362533.
10. ↑  Gjerset, Knut (1915). *History of the Norwegian People. Two Volumes. Vol.II*. The MacMillan Company. стр. 35.
**Лора Палмер** — фиктивен лик од американската ТВ серија ***„Твин Пикс"*** која се емитуваше на *ABC*. Ликот го толкува Шерил Ли, а го создадоа творците на серијата, Дејвид Линч и Марк Фрост. Средношколката чија смрт е катализатор за настаните од серијата е главниот протагонист во филмот на Линч „Твин Пикс: Огну оди со мене", ретропродолжение на серијата во кое се прикажува последната недела од нејзиниот живот па сè до нејзиното убиство.

Лора (чијашто улога ја толкува Шерил Ли, која исто така ја толкува и улогата на нејзината братучетка Меди Фергусон) е добро позната и сакана во Твин Пикс. Волонтира за *„Meals on Wheels"* и(очигледно) е миленичка на нејзините родители Сара и Лиланд. Но, Лора води двоен живот; таа е корисник на кокаин, жртва на злоставување и кратко време работи во *One Eyed Jack's*, казино/бордел што се наоѓа на север од границата со Канада. Иако е во официјална врска со Боби Бригс, капитен на фудбалскиот тим на средното училиште, скришно е во врска со Џејмс Харли. Стапува во сексуални односи и со други жители на Твин Пикс, меѓу кои се и стопанственикот Бен Хорн, и камионџијата/дилерот на дрога Лио Џонсон.

Пронаоѓањето на телото на Лора во пилот епизодата од серијата е причина за доаѓањето на Специјалниот агент Дејл Купер во гратчето Твин Пикс. Истрагата за нејзината смрт и како таа влијае на нејзините блиски е прикажана во првата сезона и во осум епизоди од втората сезона. Сепак, Лора и понатаму останува во центарот на вниманието, бидејќи нејзината смрт открива многу тајни од кои дел се поврзани со неа, а дел со останатите ликови во серијата. Лора исто така се појавува во сништата на Купер, притоа нудејќи му загадочни траги за идентитетот на нејзиниот убиец.

Дневникот на Лора е го пронаоѓаат во првата епизода, но нејзиниот таен дневник е се појавува дури подоцна и содржи пасуси кои укажуваат дека била жртва (некогаш и доброволно) на злоупотреба од страна на злонамерниот ентитет наречен БОБ, кој сакал да биде во нејзина близина, па дури и да биде Лора.

Идентитетот на убиецот, кој всушност е нејзиниот татко кој бил опседнат од БОБ и присилен да ја малтретира, силува и убие својата родена ќерка, го откриваме за време на втората сезона. Кога Лиланд умира во притвор, се имплицира дека Лора се појавува пред него во визија, му простува и му посакува добредојде во задгробниот живот.

Во финалето на серијата Лора се појавува во Црната ложа во две верзии: како себеси и како нејзината злобна двојничка.

Занимливости:
-------------

* Џенифер Линч е автор на „Тајниот дневник на Лора Палмер", кој е пуштен во продажба во 1990 година и се користи во серијата.
* Финскиот doom metal бенд *Swallow the Sun* има песна наречена *„Ghost of Laura Palmer"* од нивниот албум *Ghosts of Loss*, пуштен во продажба во 2005 година.
* Канадскиот dance-punk band *You Say Party* издаде сингл во 2010 година под името *„Laura Palmer's Prom"* од албумот *XXXX*.

Наводи
------

1. ↑  „1991 Star Pics Twin Peaks #14 - Laura Palmer". *The Trading Card database*. April 20, 2017. Посетено на July 6, 2019.
**Маргарет „Моли" Браун** (англиски: *Margaret Molly Brown*; 18 јули 1867

 - 26 октомври 1932

) — американска филантропка, социјална реформаторка и следбеничка на модата.

Браун, ќерка на ирски имигранти, постувала основно училиште, а потоа работела во фабрика за тутун. Го следела својот брат и во Колорадо (околу 1884 година) се запознала и омажила со Џејмс Браун, рудар. Откако тој открил злато во 1894 година, се преселиле во Денвер, каде што биле прифатени од високото општество. Таа станала основачки член на Женскиот клуб во Денвер, дел од националната мрежа на женски клбубови посветени кон подобрување на условите за жените и децата. Откако ја оставил сопругот, се преселила во Њујорк, па во Њупорт, каде што уживала социјален углед. Како патник на Титаник во 1912 година, помогнала во управување на чамец за спасување и од новинарите на САД била наречена „непотонливата Моли Браун". Нејзиниот живот, како легенда, бил обработен во филм и мјузикл.

Користена литература
--------------------

* Енциклопедија Британика (македонска верзија), книга втора (Б-Г), 2005 година, Скопје.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 60020391
* LCCN: n84180629
* ISNI: 0000 0000 3398 5433
* GND: 124579639
* The Léonore id LH//376/34 is not valid.

 |

 |
**Малина мома и Гоце Делчев** - македонска епска народна песна.

Содржина
--------

Гоце Делчев ја повикува Малина да дојде на планината Круша во близината на Кукуш. Тој ѝ дава пари за да купи свила во Кукуш, наменета за изработка на знаме за неговата чета. Кога Малина ја купува свилата, на бегот му кажува дека ќе шие фустан и дека парите ѝ ги испратил братот од САД. Потоа, таа оди во Солун и наоѓа кројач кој тајно го изработува знамето, а потоа оди кај Гоце Делчев на планината Круша. Таму го развиваат знамето на кое е извезена паролата „Смрт или слобода на Македонија", а четата прославува. Гоце Делчев ѝ кажува на Малина да се врати во Кукуш и да им каже на неговите родители дека тој се бори за Македонија.

Наводи
------

1. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 119-122.
Институтот **Пенингтон** е организација за јавно истражување и политика за лековите, со седиште во Карлтон, Викторија, Австралија. 

Институтот изнесува годишен извештај за смртните случаи од предозирање во Австралија. Извештајот од 2018 година покажал дека смртните случаи од предозирање, претежно од опиоиди, од 2003 година постојано се зголемуваат низ целата земја и значително ги надминуваат смртните случаи на пат.  Бројките се произведени во детали за смртните случаи за одделни области. 

Институтот го иницираше Меѓународниот ден за свесност за предозирање во 2015 година.

Наводи
------

1. ↑  „Prescription drug overdoses on the rise in Tasmania amid 'hidden Benzo epidemic'". ABC. 27 August 2018. Посетено на 17 September 2018.
2. ↑  „Australian overdose deaths are increasing – and the demographics are changing". Royal Australian College of General Practitioners. 30 August 2018. Посетено на 17 September 2018.
3. ↑  „Brimbank drug deaths alarm". Star Weekly. 11 September 2018. Архивирано од изворникот на 2018-09-17. Посетено на 17 September 2018.
4. ↑  „Vigil to observe International Overdose Awareness Day". Record online. 21 August 2018. Посетено на 17 September 2018.
Мапа на маратонската патека на ЛОИ 2012
**Маратонската патека на Летните олимписки игри** во Лондон, претставува маршута на која ќе се нтпреваруваат маратонците во машка и женска конкуренција на Летните олимписки игри 2012. Должината на маршутата изнесува 42,195 км, и е составена од еден мал круг од 3,571 км и три големи круга со должина од 12,875 км во согласност со Меѓународната асоцијација на атлетски федерации.

Сегашниот изглед на маршутата бил потврден во октомври 2010 година. Стартот на маратонската патека е на улицата Мол. Патеката поминува покрај некои од најголемите знаменитости на Лондон како: Плоштадот Трафалгар, Обелискот на Клеопатра, Катедралата Свети Павле, Лондонската Кула, Биг Бен, Викториниот споменик пред Бакингемската палата и други.

Официјалното мерење на патеката било извршено на 13 јуни 2012 година од страна на Меѓународната асоцијација на атлетски федерации.

Стартот и целта на патеката

Наводи
------

1. ↑  Robinson, Joshua (20 јуни 2012). "A Marathon of Measurements". The Wall Street Journal.

Надворешни врски
----------------

* "London Olympic Games 2012 Marathon Route" - од официјалното мрежно место на ЛОИ 2012.

Знаменитости покрај патеката
----------------------------

* Викторинскиот споменикВикторинскиот споменик
* Плоштадот ТрафалгарПлоштадот Трафалгар
* Катедралата Свети павлеКатедралата Свети павле
* Биг Бен и Лондонското ОкоБиг Бен и Лондонското Око
Metrocity
**Трговскиот центар Метросити** се наоѓа во Левент, Истанбул, Турција. Објектот бил отворен на 30 април 2003 година. Комплексот се состои од еден трговски центар и три кули кои се издигнуваат над него: 27-катна канцелариска кула, и двете станбени кули, со по 31 спрат..

Метросити има вкупно 140 продавници. Освен тоа, во објектот се наоѓаат голем број на кафулиња, ресторани, супермаркети и паркинг со капацитет од 2.500 автомобили.

Поврзано
--------

* Список на трговски центри во Истанбул

Наводи
------

1. ↑  Emporis: Metrocity Tower 1
2. ↑  Emporis: Metrocity Tower 2
3. ↑  Emporis: Metrocity Tower 3

Наводи
------

* From the Grand Bazaar to the modern shopping centers in Turkey. Turkish Council of Shopping Centers & Retailers (AMPD)

Надворешни врски
----------------

* Официјално мрежно место
* Метросити

Координати: 41°04′34″ N; 29°00′47″ E﻿ / ﻿41.07620° СГШ; 29.01305° ИГД﻿ / 41.07620; 29.01305
**Криминалистичка психологија**, исто така позната како криминолошка психологија - проучување на волјата, мислите, намерите и реакциите на криминалците и сето она што учествува во криминалното однесување. Поврзана е со полето на проучување на криминалната антропологија. Истражувањата одат длабоко во она што го прави и поттикнува некого да изврши кривично дело, но исто така и реакциите по криминалот, во бегство или на суд. Криминалните психолози често се повикуваат како сведоци во судските случаи за да му помогнат на поротата да го разбере умот на криминалецот. Некои видови на психијатрија, исто така, се занимаваат со аспекти на криминалното однесување.

Улогата на психологијата во правниот систем
-------------------------------------------

Психијатри и психолози се лиценцирани професионалци кои можат да проценуваат ментални и физички состојби. Оние кои вршат профилирање бараат шеми во однесувањето кои го карактеризираат поединецот кој го извршил злосторството. Со групен напор се обидуваат да ги одговорат најчестите психолошки прашања: Дали постои ризик сексуален грабливец повтотно да изврши злосторство доколку е вратен во општеството; дали злосторникот е компетентен да се суди; дали злосторникот делото го извршил во свесна/несвесна состојба.

Наводи
------

1. ↑  „"Criminological Psychology MSc/Diploma"". 2015-01-02. Архивирано од изворникот на 2015-01-02. Посетено на 2018-11-24.CS1-одржување: бот: непознат статус на изворната URL (link)
2. ↑  Kocsis, Richard N. (2009). „Applied criminal psychology: a guide to forensic behavioral sciences". Посетено на 24-11-2018. Проверете ги датумските вредности во: `|accessdate=` (help)
3. ↑  Andrews, А. Д; Bonta, James (2010). *The Psychology of Criminal Conduct*. Routledge.
**Марвин Компер** (роден на 14 јуни 1985 година во Тибинген) — германски фудбалер кој игра како централен дефанзивец за Фјорентина во Серија А.

Кариера
-------

### Рана кариера

Во текот на сезоната 2002-03, Компер се преселил од младинскиот тим на Штутгарт во аматерскиот тим на Борусија Менхенгладбах. Во 2005 година, тој добил професионален договор. Поради повредите на двајца играчи Филип Демс и репрезентативниот дефанзивец на Германија Марсел Јансен, тој станал редовен играч во есента на 2006 година во Бундеслигата. Во првата половина од сезоната 2007-08, Компер одиграл само три натпревари за Борусија Менхенгладбах. Поради ова, во јануари 2008 година тој го напуштил клубот и потпишал за Хофенхајм 1899.

### Хофенхајм

Компер дебитирал за Хофенхајм на 1 февруари 2008 во натпревар од 2. Бундеслига против Вехен Виезбаден во кој неговиот тим победил со 2-0. Тој одиграл 17 натпревари во вториот дел од сезоната и бил еден од поважните играчи на клубот кој изборил промоција во 1. Бундеслига. Компер играл и во натпреварот од првото коло од Бундеслигата во сезоната 2008-09, кога Хофенхајм на најдобар можен начин го прославил почетокот на својата прва сезона во Бундеслигата, победувајќи го Енерги Котбус со 3-0 нагости. Својот прв погодок за клубот, Компер го постигнал на 27 септември 2008 во поразот нагостувањето кај Вердер Бремен со 5-4.

Тој бил незаменлив во клубот и во наредните три сезони во Бундеслигата. Но за разлика од претходните сезони кога клубот бил стабилен во средината на табелата, во сезоната 2012-13 тие не почнале добро и се нашле на последното место во лигата. Смената на неколкуте тренери придонела за многу промени и во играчкиот кадар, па кон крајот на јануари 2013 тогашниот тренер Марко Курц го изоставил Компер од тимот ставајќи го во втор план.

### Фјорентина

На 25 јануари 2013 година, Компер се пресели во редовите на италијанската Фјорентина за сума од 200.000 €.

Надворешни врски
----------------

* Марвин Компер Архивирано на 27 август 2011 г. на achtzehn99.de (германски)
* Марвин Компер на kicker.de (германски)

Наводи
------

1. ↑  „Compper: Florenz statt Hoffenheim" (германски). kicker.de. 25 January 2013. Посетено на 25 January 2013.
**Маркови Кладенци** (бугарски: *Маркови кладенци*), ретко **Кадиев Врв** (*Кадиев връх*) — врв на планината Огражден сместен од страната на Петричко, Пиринска Македонија. Се издига на висина од 1.523 м на главното планинско било, југоисточно од врвот Билска Чука и западно од врвот Куковски Чукар. На југозапад од него се двои ридот Равнако, а на североисток е ридот Јаковска Планина. Врвот е заоблен со благи падини, сочинет од метаморфни карпи. Почвата е кафеава шумска и планинско-ливадска. Билото е голо, обраснато со тревна растителност. Падините се покриени со букови шуми (претежно од север), а на места се пошумени со бел бор. Врвот дава панорамски поглед во сите насоки.

Име
---

Името на врвот доаѓа од двата извора (денес пресушени) на југоисточното подножје кои се поврзани со народните преданија за Крали Марко.

Искачување
----------

Главно пристапно место за искачувањето на Маркови Кладенци е селото Првомај, каде по асфалтиран пат се доаѓа до јужното подножје. Од селото Долна Рибница започнува планинарска патека обележана со црвено, по која до врвот се стасува за 4 часа.

Поврзано
--------

* Билска Чука
* Куковски Чукар

Наводи
------

1. ↑  *Енциклопедия „Пирински край", том I*. Благоевград: Редакция „Енциклопедия". 1995. стр. 549. ISBN 954-90006-1-3.
**Методија Илиевски - Креола** (роден на 20 април 1914

 година во Битола - починал во  1984

 година во Скопје) — македонски оперски пејач.

Животопис
---------

Илиевски пеење научил приватно кај Ст. Липша. Во Операта на МНТ бил од 1948 до 1972 година. Во почетокот како член на Хорот, а подоцна како солист, бил носител на басовскиот репертоар во првите две децении од дејноста на Операта. Остварил повеќе од 45 помали и поголеми улоги, меѓу кои позначајни се: *Дон Базилио* (Севилскиот бербер), *Дулкамара* (Љубовен напиток), *Филип* (Дон Карлос), *Спарафучиле* (Риголето), *Цар Самуил* во истоимената опера од К. Македонски. Поседувал мек и пријатен глас со басовско-баритонски тембр.

Наводи
------

1. ↑  Ристовски, Блаже, уред. (2009). „*Илиевски*". *Македонска енциклопедија*. , книга I (А-Љ). Скопје: МАНУ. стр. 598. Text "series
" ignored (help)